મળતી માહિતી પ્રમાણે અફઘાનિસ્તાન, દુબઈ અને નવી દિલ્હીમાં ચાલેલા 18 મહિનાના અભિયાન પછી માહિતી મળી છે કે 12 આઇએસ ઓપરેટિવના એક દળને પાકિસ્તાનમાં ટ્રેઇનિંગ પછી દિલ્હીમાં બ્લાસ્ટ માટે મોકલવામાં આવ્યું છે. આ તમામ અફઘાનિસ્તાનના નાગરિક હતા અને તેમની વય 20 વર્ષની આસપાસ છે. જે આત્મઘાતી હુમલાખોરને નવી દિલ્હી મોકલવામાં આવ્યો છે એ એક બિઝનેસમેનનો દીકરો છે. અંડરકવર મિશન હેઠળ તેણે પહેલાં દિલ્હી-ફરિદાબાદ હાઇવે પર એક ખાનગી એન્જિનિયરિંગ એડમિશનમાં લીધું અને પછી લાજપતનગરમાં એક ગ્રાઉન્ડ ફ્લોરનો ફ્લેટ ભાડે લીધો હતો. આઇએસ સાથે જોડાયેલો આતંકી દિલ્હી એરપોર્ટ, મોલ્સ અને માર્કેટની રેકી કરીને બ્લાસ્ટ કરવાનો હતો. આતંકીઓના નેટવર્ક દ્વારા દેશમાં એકસાથે 12 અલગઅલગ જગ્યાએ બ્લાસ્ટ થવાના હતા. જોકે આખરે પ્લાન પર પાણી ફરી વળ્યું છે.